राष्ट्रीय सेवा योजना शिविर शुरू
ऐलनाबाद | शहरके राजकीय वरिष्ठ माध्यमिक विद्यालय में सोमवार को राष्ट्रीय सेवा योजना शिविर का शुभारंभ पशु चिकित्सक डाॅ. सुभाष गोदारा ने दीप प्रज्जवलित कर किया। उन्होंने अपने संबोधन में स्वच्छता के महत्व पर प्रकाश डाला। शिविर में कार्यक्रम अधिकारी सुखदेव सिंह ने स्वयंसेवी विद्यार्थियों को राष्ट्रीय सेवा योजना के महत्व को बताते हुए इसका सामाजिक जीवन में योगदान भी बताया। कार्यक्रम अधिकारी भीमसेन गोदारा ने अपने संबोधन में कहा कि इस प्रकार के शिविरों से स्वयंसेवी छात्रों के सामाजिक व्यक्तित्व में विकास होता है। विद्यालय प्रभारी राजेंद्र गोदारा ने अतिथियों का स्वागत किया। इस अवसर पर कृष्ण कुमार ख्यालिया, महावीर पारीक, पुनीता, सुरजीत पारीक, कृष्ण कुमार कस्वां अर्जुन कुमार उपस्थित थे।
hin_Deva hin_Deva